රක්ෂිත බන්ධනාගාර ගත කර සිටින නිලධාරින් සන්තකයේ තිබී භාරයට ගත් රුපියල් තුන්සිය විසිඅට ලක්ෂ 93,000 ක මුදල මේ වනවිට අධිකරණ නියෝග මත විශේෂ ගිණුමක තැන්පත් කර ඇති බව ද නියෝජ්‍ය සොලිසිටර් ජනරාල්වරයා එහිදී සදහන් කළා.අත්අඩංගුවට ගන්නා මත්ද්‍රව්‍ය කිලෝ සිය ගණනක් රජයේ රස පරීක්ෂක වෙත ඉදිරිපත් නොකර කාර්යාංශයේ රදවා ගැනීම බරපතල සැකයකට තුඩු දෙන කරුණක් යැයි පෙන්වා දුන් නියෝජ්‍ය සොලිසිටර් ජනරාල්වරයා රජයේ රස පරීක්ෂක වෙත යොමුකර තිබෙන ඇතැම් මත්ද්‍රව්‍ය පාර්සල් පවා නිසි පරිදි මුද්‍රා තබා නොමැති බව ද ප්‍රකාශ කළා.එහිදී සැකකරුවන් වෙනුවෙන් පෙනි සිටි නීතිඥ අජිත් පතිරණ අධිකරණයට කරුණු දක්වමින් කියා සිටියේ නියෝජ්‍ය සොලිසිටර් ජනරාල්වරයා ඉදිරිපත් කරන කරුණු බොහෝමයක් මාධ්‍යවලට අදාළ වුවත්, ඒවා අධිකරණයට අදාළ නොවන බවයි.